Frode Alfson Bjørdal

Frode Alfson Bjørdal (født 1960) er professor emeritus ved Universitetet i Oslo, og professor colaborador ved Programa de pós-graduação em filosofia på Universidade Federal do Rio Grande do Norte i Natal, Brasil.

Utdanning 
Bjørdal tok cand.mag.-graden ved Universitetet i Bergen i 1985, med filosofi, logikk, samfunnsøkonomi, samfunnskunnskap og matematikk i fagkretsen. Han var Deutsche Akademische Austauschsdiens Stipendiat ved Johan Wolfgang Goethe-Universität i Frankfurt am Main i Vest-Tyskland i studieåret 1985/1986. Han studerte videre ved University of California, Santa Barbara i USA fra 1988 til 1992, og tok doktorgraden der i 1993.

Karriere 
Fra 1992 til 1994 var Bjørdal universitetslektor ved Universitetet i Trondheim (nå Norges teknisk-naturvitenskapelige universitet), fra 1994 til 1996 var han førsteamanuensis ved Universitetet i Tromsø og fra 1996 til 2005 var han førstemanuensis ved Universitetet i Oslo. I 2005 ble han professor ved Universitetet i Oslo, og fra 2013 er han professor emeritus der. I 2013 ble han professor colaborador ved Universidade Federal do Rio Grande do Norte.

Vitenskapelige interesser 
Bjørdal har i hovudsak vært opptatt av å utvikle en alternativ mengdeteori £ (Libra) som kan danne grunnlag for den matematikk som trengs for naturvitenskaper, og som også kan håndtere mengdeteoretiske og semantiske spørsmål på en ny måte. Han har også vært opptatt av emner i religionsfilosofi og modallogisk semantikk. Som logiker har han vide interesser i andre sentrale filosofiske områder som etikk, metafysikk og epistemologi.

Bibliografi i utvalg 
 Kritisk Tenkning, Cappelen Akademisk Forlag, 1996, ISBN 82-456-0050-4. 
 Understanding Gödel's Ontological Argument, i T. Childers (ed.), The Logica Yearbook 1998, FILOSOFIA, Prague, 1999, s. 214-217.
 Considerations Contra Cantorianism, i M. Pelis & V. Puncochar (eds), The Logica Yearbook 2010, s. 43–52, College Publications 2011.
 Librationist Closures of the Paradoxes, i Logic and Logical Philosophy, Vol. 21, No. 4 (2012), s. 323–361.
 The Evaluation Semantics – A Short Introduction, i M. Pelis & V. Puncochar (eds), The Logica Yearbook 2011, s. 31–36, College Publications 2012.
 Cubes and Hypercubes of Opposition, with Ethical Ruminations on Inviolability, i Logica Universalis Volume 10, Issue 2–3 (2016), s. 373–376.
 Elements of Librationism i arXiv:1407.3877.
 All Properties are Divine or God Exists – The Sacred Thesis and its Ontological Argument, i Logic and Logical Philosophy, Vol 27, No 3 (2018), s. 329-350.

Referanser

Eksterne lenker 
 Hjemmeside ved Universitetet i Oslo

Norske filosofiprofessorer